jokes за Отпускари
Зимата на 1942, Източният фронт. Руски войник получава едноседмична отпуска. Той тръгва със ски към селото на любимата си, но до там са 3 дни път в едната посока. Връщайки се в бойната си част, той влиза в землянката, слага бутилка водка на масата и казва:
- Който познае какво беше първото нещо, което направих, когато стигнах в селото на Катя, взима водката!
Няколко души в един глас викнали:
- Спал си с нея!
- Познахте. А какво беше второто?
И извадил втора бутилка. Един веднага се обадил:
- Пак си спал с нея!
- Позна, вземай я.
Извадил трета бутилка и пак попитал:
- А какво беше третото нещо, което направих, като се прибрах?
Няколко секунди мълчание, войниците се споглеждат, накрая един плахо се обажда:
- Амиии, спал си с Катя?
- Нееее, момчета - свалих си ските!